Non sabie ja s’ère iuèrn o ostiu, s’auie solei o ploja, s’es audèths cantauen, s’ère era sason des dàlies o des margarides, s’eth Luxembourg ère mès polit qu’es Tulheries, s’era ròba que se hège a vier era alisaira estaue ben o mau midonada, s’era tia Santos auie hèt bona o mala “crompa”; se demorèc aclapada, embadoquida, atentiua solet a ua idia, damb era guardada fixa e vaga, coma quan se guarde ena net eth lòc nere e prigond que s’a esbugassat ua aparicion.